Yhdistyneiden kansakuntien pääsihteeri

Yhdistyneiden kansakuntien pääsihteeri on Yhdistyneiden kansakuntien sihteeristön esimies. Pääsihteerin päivittäisiin tehtäviin kuuluu YK:n jokapäiväinen johtaminen.

Pääsihteerin rooli
YK:n pääsihteerin rooli on merkittävä YK:n toiminnassa ja kansainvälisten kysymysten ratkaisijana.

Pääsihteerin rooli on olla osana kansainvälistä yhteisöä ja muistuttaa jäsenvaltioita niiden kansainvälisistä velvollisuuksista maailmanpolitiikassa.

Pääsihteerin työhön kuuluu kaikkien YK:n päättävien elinten toiminnan saattaminen sopusuhtaiseen yhteistoimintaan, paitsi Kansainvälisen tuomioistuimen, jonka toiminta ei kuulu pääsihteerin alaisuuteen.

Pääsihteerin kansainvälisiin tehtäviin kuuluu maailmanrauhaa ja turvallisuutta uhkaavien uhkien tuominen YK:n turvallisuusneuvoston tietoisuuteen.

Pääsihteeri voi myös itse käyttää omaa kansainvälistä vaikutusvaltaansa jäsenmaiden välisissä kiistoissa ja osallistua kriisitilanteiden selvittämiseen henkilökohtaisesti tai nimittää ulkopuolisen erityisedustajan niitä hoitamaan, YK:n turvallisuusneuvoston siunauksella.

Vaikka pääsihteerin rooli yksi maailman merkittävimmistä koko laajalla kansainvälisellä areenalla, on hänen toimintansa silti hyvin rajallista, sillä hänen työnsä ja asemansa perustuvat luottamukseen, ja hänen mahdollisesta jatkosta vastaavat yhdessä YK:n yleiskokous ja turvallisuusneuvosto, jotka voivat esittää pääsihteerille epäluottamuslauseen, mikäli ne ovat tyytymättömiä pääsihteerin toimintaan.

Pääsihteerin hallinnollisiin vastuualueisiin kuuluu myös olla mukana laatimassa kahdeksi vuodeksi YK:n budjettiesityksiä, joita YK:n sihteeristö laatii valmiiksi pääsihteerille, jonka tehtävänä on esittää ne yleiskokoukselle, joka hylkää tai hyväksyy ne.

Pääsihteerin vastuulla on myös kansainvälisten sopimusten tallentaminen ja kunkin YK:n jäsenmaiden tiedonantojen rekisteröinti ja niiden julkistaminen.

Valinta ja toimikausi
YK:n peruskirja ei määrittele niinkään tarkasti pääsihteerin valintaprosessia mutta YK:n yleiskokous on valinnut tähän asti YK:n turvallisuusneuvostolta saamiensa ehdokaslistan nimien mukaan sopivimman henkilön uudeksi pääsihteeriksi. Turvallisuusneuvoston pysyvät jäsenvaltiot voivat aina estää pääsihteerin nimityksen käyttämällä veto-oikeutta.

Pääsihteerin toimikausi on viisivuotinen ja sama henkilö voi toimia pääsihteerinä enintään kaksi kautta, mikäli hänet valitaan jatkokaudelle tai mikäli hän ylipäätänsä hakee toiselle kaudelle.

YK:n pääsihteerin alaisuudessa toimii kaksi merkittävää virkanimikettä jotka  ovat:

Apulaispääsihteerin virkaa hoitaa kerrallaan vain yksi henkilö. Apulaispääsihteerin tehtävänä on auttaa varsinaista pääsihteeriä sekä sihteeristön toiminnan yhteen saattaminen. Apulaispääsihteeri toimii tarvittaessa myös varsinaisen pääsihteerin sijaisena. Apulaispääsihteerin tehtävänä on tukea varsinaista pääsihteeriä eri sektorien ja instituutioiden välisen johdonmukaisuuden rakentamisessa sekä edustaa varsinaista pääsihteeriä erilaisissa tilaisuuksissa mikäli varsinainen pääsihteeri on esteellinen osallistumaan niihin.

Alipääsihteerin (Under-Secretary-General) virkoja hoitavat kerrallaan useat henkilöt, ja heidän tehtävänsä on johtaa YK:n sihteeristön osastoja. YK:n päämajaan sijoittuvia alipääsihteerivirkoja ovat lisäksi muun muassa YK:n pääsihteerin neuvonantajien virat, YK:n pääsihteerin kanslian kansliapäällikkö, joidenkin yleiskokouksen alaisten toimielinten puheenjohtajien virat, kuten hallinto-ja budjettiasioiden neuvoa-antavan komitean sekä kansainvälisen virkamieskunnan asioista vastaavan toimikunnan puheenjohtajat, sekä joidenkin YK:n rahastojen ja alaohjelmien johtajien virat.

 Pääsihteerit 
 Nimi(syntynyt–kuollut) Maa Virka-aika 100px Gladwyn Jebb(1900–1996)  virkaa tekevä pääsihteeri 24.10.1945 – 2.2.1946 100px Trygve Lie(1896–1968)   1. kausi 2.2.1946 – 31.1.19502. kausi 1.2.1950 – 10.11.1952 (erosi virasta) 100px Dag Hammarskjöld(1905–1961)  1. kausi 10.4.1953 – 9.4.19582. kausi 10.4.1958 – 18.9.1961 (kuoli virassa) 100px U Thant(1909–1974)  virkaa tekevä pääsihteeri 3.11.1961 – 30.11.19621. kausi 30.11.1962 – 2.12.19662. kausi 2.12.1966 – 31.12.1971 100px Kurt Waldheim(1918–2007)  1. kausi 1.1.1972 – 31.12.19762. kausi 1.1.1977 – 31.12.1981  100px Javier Pérez de Cuéllar(1920–2020)  1. kausi 1.1.1982 – 31.12.19862. kausi 1.1.1987 – 31.12.1991 100px Boutros Boutros-Ghali(1922–2016)  1.1.1992 – 31.12.1996 100px Kofi Annan(1938–2018)  1. kausi 1.1.1997 – 31.12.20012. kausi 1.1.2002 – 31.12.2006 100px Ban Ki-moon(s. 1944)  1. kausi 1.1.2007 – 31.12.20112. kausi 1.1.2012 – 31.12.2016 100px António Guterres(s. 1949)  1.1.2017 alkaen

Pääsihteerin valinta 1946-2016
Valinnan voittaja on lihavoitu
 VuosiEhdokasKansalaisuusVeto-oikeuden käyttöÄäniäHuom1946Trygve Lie Ainoa ehdokas1950Yhdysvallat vei valinnan yleiskokouksen äänestykseen. Lie voitti vaalin 46 -5. Jatkoi Neuvostoliiton vastustuksesta huolimatta. Erosi 1952 1953 Lester B. Pearson 9 / 11Carlos P. Romulo: Memorandum by the United Nations Adviser, Bureau of Far Eastern Affairs (Bacon), to the Acting Officer in Charge, Philippine Affairs (Wanamaker), March 20, 1953.5 / 11: Memorandum of Conversation, by the Deputy United States Representative on the Security Council (Ross), March 12, 1953.Dag Hammarskjöld>.10 / 111957Valittiin jatkokaudelle yksimielisesti.kuoli lento-onnettomuudessa Sambiassa 18. syyskuuta 1961.Linnér, S. (2007). Dag Hammarskjöld and the Congo crisis, 1960–61 . Page 28. Uppsala University. (22 July 2008).1961Mongi Slimvetäytyi U Thant   Myanmar15/15 1962Valittiin jatkokaudelle yksimielisesti 19661971Kurt Waldheim11 / 153.kierrosCarlos Ortiz de Rozas : Telegram From the Mission to the United Nations to the Department of State, December 22, 1971, 0356Z.12 / 15Max Jakobson9 / 151976Kurt Waldheim14 / 152.kierrosLuis Echeverría Álvarez3 / 151981Javier Pérez de Cuéllar 10 / 1517.kierrosSalim Ahmed Salim . 11 / 151. kierrosKurt Waldheim11 / 156. kierrosprinssi Sadruddin Aga Khan10 / 15Epävirallinen kierros1986Javier Pérez de Cuéllar Valittiin jatkokaudelle yksimielisesti1991Boutros Boutros-Ghali11 / 156. (epävirallinen) kierrosBernard Chidzero  10 / 152. (epävirallinen) kierrosOlusegun Obasanjo  9 / 152 .(epävirallinen) kierros1996 Boutros Boutros-Ghali  14 / 151 .(epävirallinen.suljettu äänestys) kierrosAmara Essy  11 / 151. (epävirallinen.avoin äänestys) kierrosKofi Annan14 / 154. kierros2001Valittiin jatkokaudelle yksimielisesti 2006Ban Ki-moon7 / 154 kierros (vetäytyi)Shashi Tharoor 10 / 15Vaira Vīķe-Freiberga    Baltian maat (yhteisehdokas)5 / 15vetäytyi2011Ban Ki-moon Valittiin jatkokaudelle yksimielisesti2016António Guterres13 / 15  6.kierros Irina Bokova  2 maata7 / 15  6.kierros (vetäytyi)Vuk Jeremić 3 maata7 / 15Miroslav Lajčák 2 maata7 / 15Helen Clark  6 / 15

Lähteet

 Aiheesta muualla 

 Yhdistyneiden kansakuntien pääsihteeri 
 Jukka Pesu, Max Jakobson, Henry Kissinger ja YK:n pääsihteerivaalit 1971. Historiallinen Aikakauskirja 3/2021 s. 332–347

*
Luokka:Seulonnan keskeiset artikkelit